INTERFÁZIS

Óránként milliószor billió apró élőlény születik és hal meg: mikrobák és baktériumok, a természet napszámosai. Nem sokat számítanak, kivéve azt, hogy kifejezhetetlenül sok van belőlük. Nem érzékelnek különösebben semmit, nem szenvednek. Ha százbillió elpusztul belőlük, annak messze nincs akkora jelentősége, mint ha egyetlen ember meghal.
A létező összes élőlények különböző nagyságrendi fokozataiban, legyenek olyan kicsinyek, mint a mikrobák vagy olyan nagyok, mint az ember, ugyanakkora az élan, az életerő, mint ahogy egy nagy fa apró ágainak tömege együttesen egyenlő a főágak tömegével, a főágaké pedig együttesen a törzs tömegével.
Ebben olyan rendíthetetlenül hiszünk, ahogy a francia királyok hittek a hierarchiában. Nemzedékeink közül melyik lesz az, amelyik majd nem ért egyet ezzel?